nibzard/narodne-novine-full-text-markdown huggingface dataset:
### NN 80/2021 (14.7.2021.), Odluka o izmjeni Odluke o privremenoj zabrani i ograničavanju prelaska preko graničnih prijelaza Republike Hrvatske

STOŽER CIVILNE ZAŠTITE REPUBLIKE HRVATSKE

1492

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 14. srpnja 2021., donosi

ODLUKU

O IZMJENI ODLUKE O PRIVREMENOJ ZABRANI I OGRANIČAVANJU PRELASKA PREKO GRANIČNIH PRIJELAZA REPUBLIKE HRVATSKE

I.

U Odluci o privremenoj zabrani i ograničavanju prelaska preko graničnih prijelaza Republike Hrvatske (»Narodne novine« broj 73/21) točka XIII. mijenja se i glasi:

»Privremena zabrana, odnosno ograničavanje prelaska preko graničnih prijelaza Republike Hrvatske iz ove Odluke određuje se u trajanju do 31. srpnja 2021.«.

II.

Ova Odluka objavit će se u »Narodnim novinama«, a stupa na snagu 15. srpnja 2021.

Klasa: 810-06/20-01/7

Urbroj: 511-01-300-21-404

Zagreb, 14. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 80/2021 (14.7.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

1491

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 14. srpnja 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21 i 73/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 31. srpnja 2021.«.

II.

Ova Odluka objavit će se u »Narodnim novinama«, a stupa na snagu 15. srpnja 2021.

Klasa: 810-06/20-01/7

Urbroj: 511-01-300-21-403

Zagreb, 14. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 80/2021 (14.7.2021.), Odluka o izmjeni i dopunama Odluke o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja

STOŽER CIVILNE ZAŠTITE REPUBLIKE HRVATSKE

1493

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20), članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) i članka 57.a Zakona o trgovini (»Narodne novine« broj 87/08, 116/08, 76/09, 114/11, 68/13, 30/14, 32/19, 98/19 i 32/20) Stožer civilne zaštite Republike Hrvatske, 14. srpnja 2021., donosi

ODLUKU

O IZMJENI I DOPUNAMA ODLUKE O NUŽNIM EPIDEMIOLOŠKIM MJERAMA KOJIMA SE OGRANIČAVAJU OKUPLJANJA I UVODE DRUGE NUŽNE EPIDEMIOLOŠKE MJERE I PREPORUKE RADI SPRJEČAVANJA PRIJENOSA BOLESTI COVID-19 PUTEM OKUPLJANJA

I.

U Odluci o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 (»Narodne novine« broj 67/21) iza točke V. dodaje se točka V.a koja glasi:

»V.a

Iznimno od protuepidemijske mjere iz točke III. stavka 1. podstavka 17. ove Odluke autoškole mogu teorijski dio i satove vožnje održavati bez ograničenja, ako polaznici, predavači i instruktori posjeduju EU digitalne COVID potvrde.«

II.

Iza točke X. dodaje se točka X.a koja glasi:

»X.a

Iznimno od točke X. ove Odluke za profesionalne umjetničke izvedbe i programe, kinoprojekcije te izložbe u muzejskim, galerijskim i ostalim izložbenim prostorima ne mogu se propisivati strože epidemiološke mjere od mjera propisanih ovom Odlukom.

Ako je posebnom odlukom za područje pojedine jedinice lokalne i područne (regionalne) samouprave za profesionalne umjetničke izvedbe i programe, kinoprojekcije te izložbe u muzejskim, galerijskim i ostalim izložbenim prostorima određena stroža epidemiološka mjera od mjera propisanih ovom Odlukom, primjenjuje se ova Odluka.«

III.

Točka XI. mijenja se i glasi:

»Nužne epidemiološke mjere iz ove Odluke određuju se u trajanju do 31. srpnja 2021.«.

IV.

Ova Odluka objavit će se u »Narodnim novinama«, a stupa na snagu 15. srpnja 2021.

Klasa: 810-06/20-01/7

Urbroj: 511-01-300-21-405

Zagreb, 14. srpnja 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 81/2021 (16.7.2021.), Pravilnik o izmjenama i dopuni Pravilnika o načinu obavljanja probacijskih poslova

MINISTARSTVO PRAVOSUĐA I UPRAVE

1504

Na temelju članka 4. stavka 9. Zakona o probaciji (»Narodne novine«, broj 99/18), ministar pravosuđa i uprave donosi

PRAVILNIK

O IZMJENAMA I DOPUNI PRAVILNIKA O NAČINU OBAVLJANJA PROBACIJSKIH POSLOVA

Članak 1.

U cijelom tekstu Pravilnika o načinu obavljanja probacijskih poslova (»Narodne novine«, broj 68/19) riječi: »Ministarstvo pravosuđa« zamjenjuju se riječima »Ministarstvo pravosuđa i uprave« u odgovarajućem padežu, a riječi »ministar pravosuđa« zamjenjuju se riječima »ministar pravosuđa i uprave« u odgovarajućem padežu.

Članak 2.

Iznad članka 12. dodaje se naslov koji glasi: »Nastavak obrazovanja ili osposobljavanja za određeno zanimanje, pronalazak zaposlenja koje odgovora počiniteljevoj stručnoj spremi ili razini obrazovanja, osposobljenosti i stvarnim mogućnostima obavljanja radnih zadataka te nadziranog raspolaganja prihodima u skladu s potrebama osoba koje je po zakonu počinitelj dužan uzdržavati.«

Članak 3.

U članku 19. stavku 1. broj: »15« zamjenjuje se brojem: »13«.

U stavku 2. broj: »16« zamjenjuje se brojem: »14«.

Članak 4.

U članku 24. stavku 3. iza riječi: »odgovorne osobe« riječi: »i pečat ustanove, pravne osobe ili tijela javne vlasti« brišu se.

Članak 5.

U članku 45. točki b) podtočki 3. i članku 46. točki b) podtočki 3. iza riječi: »potpis« riječi: »i pečat Ministarstva pravosuđa« brišu se.

Članak 6.

U članku 47. stavku 3. u prvoj rečenici riječ: »emajlom« zamjenjuje se riječju: »slovima«, a u drugoj rečenici riječ: »emajlom« zamjenjuje se riječju: »brojkama«.

Članak 7.

U članku 54. i članku 56. stavku 1. riječi »pomoćnik ministra pravosuđa« zamjenjuju se riječju: »ravnatelj« u odgovarajućem padežu.

Članak 8.

Obrasci službenih iskaznica i znački probacijskih službenika koji su sastavni dio Pravilnika o načinu obavljanja probacijskih poslova zamjenjuje se Obrascima službenih iskaznica i znački koji su sastavni dio ovoga Pravilnika.

Članak 9.

Službene iskaznice i značke izdane na temelju Pravilnika o načinu obavljanja probacijskih poslova koristit će se do izdavanja službenih iskaznica i znački na temelju ovog Pravilnika, nakon čega će se prethodno izdane službene iskaznice i značke poništiti.

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 730-11/21-18/02

Urbroj: 514-10-03-01-01-03/01-21-01

Zagreb, 5. srpnja 2021.

Ministar
 dr. sc. Ivan Malenica, v. r.

PRILOG 1.

SLUŽBENA ISKAZNICA

![](/files/_web/sluzbeni-dio/2021/132109/images/3004.jpg)

![](/files/_web/sluzbeni-dio/2021/132109/images/2996.jpg)

![](/files/_web/sluzbeni-dio/2021/132109/images/2991.jpg)

![](/files/_web/sluzbeni-dio/2021/132109/images/2985.jpg)

PRILOG 2.

SLUŽBENA ZNAČKA

![](/files/_web/sluzbeni-dio/2021/132109/images/2975.jpg)
### NN 81/2021 (16.7.2021.), Pravilnik o izgledu i sadržaju obrasca za prijavu oružja za ispaljivanje slijepog streljiva ili izvođenje glasnog pucanja

Ministarstvo unutarnjih poslova

1503

Na temelju članka 35. stavka 3. Zakona o eksplozivnim tvarima te proizvodnji i prometu oružja (»Narodne novine«, broj 70/17 i 141/20), ministar unutarnjih poslova donosi

PRAVILNIK

O IZGLEDU I SADRŽAJU OBRASCA ZA PRIJAVU ORUŽJA ZA ISPALJIVANJE SLIJEPOG STRELJIVA ILI IZVOĐENJE GLASNOG PUCANJA

Članak 1.

Ovim Pravilnikom propisuje se izgled i sadržaj obrasca za prijavu oružja za ispaljivanje slijepog streljiva ili izvođenje glasnog pucanja koje koriste pravne osobe, obrti ili udruge koje se bave snimanjem filmskih djela, prikazivanjem kazališnih predstava ili održavanjem tradicionalnih viteških igara i drugih priredbi koje predstavljaju kulturno nasljeđe, koje je prema svojim karakteristikama namijenjeno samo za ispaljivanje slijepog streljiva ili izvođenje glasnog pucanja, a koje smiju bez odobrenja nabavljati, držati i upotrebljavati.

Članak 2.

Izgled i sadržaj zahtjeva za prijavu oružja iz članka 1. ovoga Pravilnika propisan je na obrascu iz Priloga 1. ovoga Pravilnika i čini njegov sastavni dio.

Članak 3.

Pravne osobe, obrti i udruge koje nabave, drže ili upotrebljavaju oružje navedeno u članku 1. ovoga Pravilnika dužne su to oružje prijaviti Ministarstvu unutarnjih poslova (u daljnjem tekstu: Ministarstvo) na obrascu iz članka 2. ovoga Pravilnika.

Članak 4.

Pravne osobe, obrti i udruge iz članka 1. ovoga Pravilnika dužne su prilikom popunjavanja obrasca iz članka 2. ovoga Pravilnika upisati točne i potpune podatke.

Članak 5.

Pravnim osobama, obrtima i udrugama Ministarstvo će izdati potvrdu o prijavljenom oružju iz članka 1. ovoga Pravilnika, ako je isto označeno sukladno odredbama Zakona o eksplozivnim tvarima te proizvodnji i prometu oružja.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/150

Urbroj: 511-01-152-21-3

Zagreb, 5. srpnja 2021.

Ministar
 dr. sc. Davor Božinović, v. r.

PRILOG 1.

![](/files/_web/sluzbeni-dio/2021/132109/images/2960.jpg)
### NN 81/2021 (16.7.2021.), Odluka o privremenom ukidanju obveze plaćanja članarine radi snažnog potresa

Hrvatska gospodarska komora

1508

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na 12. sjednici 13. srpnja 2021. donosi

ODLUKU

O PRIVREMENOM UKIDANJU OBVEZE PLAĆANJA ČLANARINE

Članak 1.

Zbog katastrofe uzrokovane razornim potresom 29. prosinca 2020. godine, s epicentrom u blizini Grada Petrinje, privremeno se ukida obveza plaćanja članarine za članice Hrvatske gospodarske komore sa sjedištem na području Sisačko-moslavačke županije, kojima je onemogućeno redovito poslovanje uslijed posljedica potresa.

Članice Hrvatske gospodarske komore sa sjedištem na području Karlovačke i Zagrebačke županije, kojima je zbog nastanka štete prouzročene potresom onemogućeno redovito poslovanje, oslobodit će se plaćanja članarine za utvrđeno razdoblje na temelju odobrene prijave o postojanju štete od prirodne nepogode.

Članak 2.

Ovom Odlukom privremeno se, do roka njezinoga važenja, stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove Odluke.

Članak 3.

Ova Odluka objavit će se u »Narodnim novinama«, a primjenjuje se od 1. srpnja 2021. godine do 31. prosinca 2021. godine.

Klasa: 023-02/21-01/8

Urbroj: 311-02-00-00-21-2

Zagreb, 13. srpnja 2021.

Predsjednik
 dr. sc. Luka Burilović, v. r.
### NN 81/2021 (16.7.2021.), Odluka o privremenom ukidanju obveze plaćanja članarine radi snažnog nevremena

HRVATSKA GOSPODARSKA KOMORA

1509

Na temelju članka 20. stavka 2. Zakona o Hrvatskoj gospodarskoj komori (»Narodne novine« broj 66/91 i 73/91) i članka 21. Statuta Hrvatske gospodarske komore (»Narodne novine« broj 39/16), Skupština Hrvatske gospodarske komore na 12. sjednici 13. srpnja 2021. donosi

ODLUKU

O PRIVREMENOM UKIDANJU OBVEZE PLAĆANJA ČLANARINE

Članak 1.

Zbog snažnog nevremena 25. lipnja 2021. godine, koje je prouzrokovalo štete na području Grada Požege i okolnih mjesta, privremeno se ukida obveza plaćanja članarine za članice Hrvatske gospodarske komore sa sjedištem u gradovima Požegi, Pleternici i Kutjevu te općinama Jakšić i Kaptol.

Članak 2.

Ovom Odlukom privremeno se, do roka njezinoga važenja, stavljaju izvan snage odredbe Odluke o financiranju Hrvatske gospodarske komore, kojima se propisuje obveza, visina i način plaćanja članarine za članice Hrvatske gospodarske komore iz članka 1. ove Odluke.

Članak 3.

Ova Odluka objavit će se u »Narodnim novinama«, a primjenjuje se od 1. srpnja 2021. godine do 31. prosinca 2021. godine.

Klasa: 023-02/21-01/8

Urbroj: 311-02-00-00-21-3

Zagreb, 13. srpnja 2021.

Predsjednik
 dr. sc. Luka Burilović, v. r.
### NN 81/2021 (16.7.2021.), Odluka o postavljanju izvanredne i opunomoćene veleposlanice Republike Hrvatske u Republici Fidžiju, sa sjedištem u Canberri

PREDSJEDNIK REPUBLIKE HRVATSKE

1502

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/20-01/13, urbroj: 50301-15/28-21-08 od 1. srpnja 2021., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE
 REPUBLIKE HRVATSKE

BETTY BERNARDICA PAVELICH, izvanredna i opunomoćena veleposlanica Republike Hrvatske u Australiji, sa sjedištem u Canberri, postavlja se i za izvanrednu i opunomoćenu veleposlanicu Republike Hrvatske u Republici Fidžiju, sa sjedištem u Canberri.

Ova Odluka stupa na snagu danom donošenja.

Klasa: 018-07/21-02/11
 Urbroj: 71-10-01/1-21-2
 Zagreb, 8. srpnja 2021.

Predsjednik
 Republike Hrvatske
 Zoran Milanović, v. r.
### NN 81/2021 (16.7.2021.), Ispravak Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1513

Nakon usporedbe s izvornim tekstom utvrđena je pogreška u Odluci o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 71 od 28. lipnja 2021. godine te se daje

ISPRAVAK ODLUKE

O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 71/21.) u tablici »Osnovna lista lijekova – 2. dio« uz ATK šifru »V06DX03 475« u stupcu 16. umjesto oznake: »RSRV10« treba stajati oznaka: »RSVS04a«.

Ovim Ispravkom utvrđena greška se ispravlja.

Klasa: 025-04/21-01/185

Urbroj: 338-01-01-21-01

Zagreb, 14. srpnja 2021.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 83/2021 (21.7.2021.), Pravilnik o izmjenama i dopunama Pravilnika o stručnosti i primjerenosti distributera osiguranja i distributera reosiguranja i upisu u registar

Hrvatska agencija za nadzor financijskih usluga

1550

Na temelju članaka 411., 412. i članka 428. točke 1. i 2. Zakona o osiguranju (»Narodne novine«, broj 30/15, 112/18, 63/20 i 133/20), Hrvatska agencija za nadzor financijskih usluga na sjednici Upravnog vijeća održanoj 14. srpnja 2021. donijela je

PRAVILNIK

O IZMJENAMA I DOPUNAMA PRAVILNIKA O STRUČNOSTI I PRIMJERENOSTI DISTRIBUTERA OSIGURANJA I DISTRIBUTERA REOSIGURANJA I UPISU U REGISTAR

Članak 1.

U Pravilniku o stručnosti i primjerenosti distributera osiguranja i distributera reosiguranja i upisu u registar (»Narodne novine«, broj 16/19 i 9/21) članak 3. stavak 1. točka 2. mijenja se i glasi:

»2. priloženu presliku isprave o najmanje stečenoj srednjoj stručnoj spremi ili drugu presliku isprave ili ispravu izdanu u obliku elektroničkog zapisa putem sustava »e-Građani« ili dokument o priznavanju inozemne kvalifikacije o srednjoj stručnoj spremi izdan od strane nadležnog tijela u Republici Hrvatskoj«.

Članak 2.

U članku 5. stavku 3. iza riječi »vraća« dodaju se riječi »u slučaju kada je prijava za polaganje ispita podnesena u skladu s člankom 5. stavkom 1. ovog Pravilnika«.

Članak 3.

Članak 9. stavak 2. mijenja se i glasi:

»(2) Godina u kojoj su posrednici i sporedni posrednici u osiguranju dužni kontinuirano održavati razinu stručnosti iz stavka 1. ovoga članka računa se za svakog pojedinog posrednika i sporednog posrednika u osiguranju od dana i mjeseca njegova prvog upisa u registar distributera osiguranja odnosno distributera reosiguranja koji vodi HANFA (primjerice: ako je datum prvog ovlaštenja zastupnika u osiguranju 3. 6. 2014. godine, godina u kojoj mora prikupiti 15 sati kontinuirane edukacije, kao jedan od uvjeta za ostanak u registru, podrazumijeva period 3. 6. 2018. – 2. 6. 2019. godine i tako za svaku sljedeću godinu i to 3. 6. 2019. – 2. 6. 2020., 3. 6. 2020. – 2. 6. 2021…, odnosno ukoliko je prvo ovlaštenje stečeno primjerice 30. 1. 2014., isto podrazumijeva period od 30. 1. 2019. do 29. 1. 2020…).«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-04/01

Urbroj: 326-01-70-71-21-3

Zagrebu, 14. srpnja 2021.

Predsjednik
 Upravnog vijeća
 dr. sc. Ante Žigman, v. r.
### NN 83/2021 (21.7.2021.), Odluka o razrješenju i izboru potpredsjednika Odbora za izbor, imenovanja i upravne poslove Hrvatskoga sabora

HRVATSKI SABOR

1521

Na temelju članka 81. Ustava Republike Hrvatske i članaka 46. i 106. Poslovnika Hrvatskoga sabora, Hrvatski sabor na sjednici 15. srpnja 2021. donio je

ODLUKU

O RAZRJEŠENJU I IZBORU POTPREDSJEDNIKA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Razrješuje se potpredsjednik Odbora za izbor, imenovanja i upravne poslove Hrvatskoga sabora SILVANO HRELJA.

II.

Za potpredsjednika Odbora za izbor, imenovanja i upravne poslove Hrvatskoga sabora bira se ŽELJKO LENART.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/39

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o razrješenju i izboru članova Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

1522

Na temelju članka 81. Ustava Republike Hrvatske i članaka 46. i 84. Poslovnika Hrvatskoga sabora, Hrvatski sabor na sjednici 15. srpnja 2021. donio je

ODLUKU

O RAZRJEŠENJU I IZBORU ČLANOVA ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuju se članovi Odbora za rad, mirovinski sustav i socijalno partnerstvo Hrvatskoga sabora:

– SILVANO HRELJA

– NIKOLINA BARADIĆ.

II.

Za članove Odbora za rad, mirovinski sustav i socijalno part­nerstvo Hrvatskoga sabora biraju se:

– ŽELJKO LENART

– SILVANO HRELJA.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/36

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o razrješenju člana i izboru članice Odbora za regionalni razvoj i fondove Europske unije Hrvatskoga sabora

HRVATSKI SABOR

1523

Na temelju članka 81. Ustava Republike Hrvatske i članaka 46. i 102. Poslovnika Hrvatskoga sabora, Hrvatski sabor na sjednici 15. srpnja 2021. donio je

ODLUKU

O RAZRJEŠENJU ČLANA I IZBORU ČLANICE ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Razrješuje se član Odbora za regionalni razvoj i fondove Europske unije Hrvatskoga sabora SILVANO HRELJA.

II.

Za članicu Odbora za regionalni razvoj i fondove Europske unije Hrvatskoga sabora bira se dr. sc. KATARINA PEOVIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/38

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o razrješenju i izboru člana Odbora za zdravstvo i socijalnu politiku Hrvatskoga sabora

HRVATSKI SABOR

1524

Na temelju članka 81. Ustava Republike Hrvatske i članaka 46. i 86. Poslovnika Hrvatskoga sabora, Hrvatski sabor na sjednici 15. srpnja 2021. donio je

ODLUKU

O RAZRJEŠENJU I IZBORU ČLANA ODBORA ZA ZDRAVSTVO I SOCIJALNU POLITIKU HRVATSKOGA SABORA

I.

Razrješuje se član Odbora za zdravstvo i socijalnu politiku Hrvatskoga sabora SILVANO HRELJA.

II.

Za člana Odbora za zdravstvo i socijalnu politiku Hrvatskoga sabora bira se KREŠO BELJAK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-03/37

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o imenovanju članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

1525

Na temelju članka 81. Ustava Republike Hrvatske i članka 84. Poslovnika Hrvatskoga sabora, Hrvatski sabor na sjednici 15. srpnja 2021. donio je

ODLUKU

O IMENOVANJU ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Za članicu Odbora za rad, mirovinski sustav i socijalno part­nerstvo Hrvatskoga sabora iz reda predstavnika Hrvatske udruge poslodavaca imenuje se ADMIRA RIBIČIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-07/44

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o početku mirovanja zastupničkog mandata zastupnice i početku obnašanja zastupničke dužnosti zamjenice zastupnice u Hrvatskom saboru

HRVATSKI SABOR

1516

Na temelju članka 81. Ustava Republike Hrvatske i članaka 11. i 14. te članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 15. srpnja 2021. donio je

ODLUKU

O POČETKU MIROVANJA ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNICE U HRVATSKOM SABORU

Dana 15. rujna 2021. započinje mirovanje zastupničkog mandata zastupnice RADE BORIĆ.

Zastupničku dužnost zamjenice zastupnice započinje obnašati IVANA KEKIN 15. rujna 2021.

Klasa: 021-14/21-01/22

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o imenovanju vršitelja dužnosti Glavnog ravnatelja Hrvatske radiotelevizije

HRVATSKI SABOR

1518

Na temelju članka 81. Ustava Republike Hrvatske i članka 19.a stavka 4. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. i 94/18.) Hrvatski sabor na sjednici 15. srpnja 2021. donio je

ODLUKU

O IMENOVANJU VRŠITELJA DUŽNOSTI GLAVNOG RAVNATELJA HRVATSKE RADIOTELEVIZIJE

I.

Za vršitelja dužnosti Glavnog ravnatelja Hrvatske radiotelevizije imenuje se RENATO KUNIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-07/50

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o osnivanju odbora za Nagradu za promicanje prava djeteta

HRVATSKI SABOR

1520

Na temelju članka 81. Ustava Republike Hrvatske i članka 6. stavka 1. Zakona o Nagradi za promicanje prava djeteta (»Narodne novine«, br. 96/03. i 33/05.) Hrvatski sabor na sjednici 15. srpnja 2021. donio je

ODLUKU

O OSNIVANJU ODBORA ZA NAGRADU ZA PROMICANJE PRAVA DJETETA

I.

Ovom Odlukom osniva se Odbor za Nagradu za promicanje prava djeteta (u daljnjem tekstu: Odbor), koja se dodjeljuje za iznimna postignuća u zaštiti dobrobiti, prava i interesa djece.

II.

U Odbor se imenuju:

– prof. dr. sc. GORDANA BULJAN FLANDER

– ELVIS KRALJ

– KATJA JAJAŠ

– ANTE ČALJKUŠIĆ

– MAJA PAVLOVIĆ.

III.

Odbor se osniva na vrijeme od dvije godine.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-07/40

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o razrješenju Glavnog ravnatelja Hrvatske radiotelevizije

HRVATSKI SABOR

1517

Na temelju članka 81. Ustava Republike Hrvatske i članka 20. stavka 6. podstavka 7. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. i 94/18.) Hrvatski sabor na sjednici 15. srpnja 2021. donio je

ODLUKU

O RAZRJEŠENJU GLAVNOG RAVNATELJA HRVATSKE RADIOTELEVIZIJE

I.

Razrješuje se dužnosti Glavnog ravnatelja Hrvatske radiotelevizije KAZIMIR BAČIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-07/49

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o izboru zamjenika pučke pravobraniteljice

HRVATSKI SABOR

1519

Na temelju članka 81. Ustava Republike Hrvatske i članka 12. stavka 2. Zakona o pučkom pravobranitelju (»Narodne novine«, br. 76/12.) Hrvatski sabor na sjednici 15. srpnja 2021. donio je

ODLUKU

O IZBORU ZAMJENIKA PUČKE PRAVOBRANITELJICE

I.

Za zamjenike pučke pravobraniteljice biraju se:

1. DIJANA KESONJA

2. SAŠA RAJIĆ

3. TATJANA VLAŠIĆ.

II.

Ova Odluka stupa na snagu danom donošenja.

Klasa: 021-13/21-07/45

Zagreb, 15. srpnja 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 83/2021 (21.7.2021.), Odluka o 2. izmjeni Odluke o porezima Općine Vidovec

Općina Vidovec

1549

Na temelju članka 20. Zakona o lokalnim porezima (»Narodne novine« broj 115/16 i 101/17) i članka 31. Statuta Općine Vidovec (»Službeni vjesnik Varaždinske županije«, broj 20/21), Općinsko vijeće Općine Vidovec na 2. sjednici, održanoj 9. srpnja 2021. godine, donosi

ODLUKU

O 2. IZMJENI ODLUKE O POREZIMA OPĆINE VIDOVEC

Članak 1.

U Odluci o porezima Općine Vidovec (»Narodne novine« broj 24/20 i »Službeni vjesnik Varaždinske županije« broj 94/19 i 103/20), članak 4. mijenja se i glasi:

»Prirez porezu na dohodak plaća se po stopi od 7%.«

Članak 2.

Ova Odluka objavit će se u »Narodnim novinama« i »Službenom vjesniku Varaždinske županije«, a stupa na snagu 1. siječnja 2022. godine.

Klasa: 410-01/19-01/08

Urbroj: 2186/10-01/1-21-13

Vidovec, 9. srpnja 2021.

OPĆINSKO VIJEĆE OPĆINE VIDOVEC

Predsjednik
 Krunoslav Bistrović, v. r.
### NN 83/2021 (21.7.2021.), Izmjene Kodeksa odvjetničke etike

Hrvatska odvjetnička komora

1553

Na temelju članka 42. stavka 1. Zakona o odvjetništvu (»Narodne novine«, broj 9/94, 117/08, 50/09, 75/09 i 18/11) i članka 7. stavka 1. točke 1. Statuta Hrvatske odvjetničke komore (»Narodne novine«, broj 115/13, 64/18 i 67/19), Skupština Hrvatske odvjetničke komore, održana 10. srpnja 2021. godine, usvojila je i donijela

IZMJENE KODEKSA

ODVJETNIČKE ETIKE

Članak 1.

Pravilo 80. Kodeksa odvjetničke etike (»Narodne novine« broj: 64/07, 72/08, 64/18 i 52/21), mijenja se i glasi:

»80. Odvjetnik je dužan savjesno ispunjavati svoje obveze prema Komori i zboru te poštivati, čuvati i podizati njihov ugled i pridonositi njihovom što uspješnijem radu, a posebice uredno izvršavati odluke tijela Komore i zbora, dostavljati istinite izvještaje tim tijelima i uredno izvršavati materijalne obveze prema Komori i zboru te je dužan suzdržavati se od svakog uvredljivog ponašanja u kontaktima s tijelima Komore i zbora.«

Članak 2.

Pravilo 39. Kodeksa odvjetničke etike mijenja se i glasi:

»39. Odvjetnik kao zastupnik socijalno ugrožene osobe i žrtve Domovinskog rata ne smije zahtijevati od nje ili od treće osobe, u vezi s navedenim zastupanjem, po bilo kojoj osnovi, nagradu prije pravomoćnog završetka zastupanja.«

Članak 3.

Pravilo 122. Kodeksa odvjetničke etike mijenja se i glasi:

»122. Obavljanje vježbe nije spojivo s istodobnim obavljanjem drugog zvanja. Odvjetnički vježbenik dužan je vježbu obavljati s punim radnim vremenom, a ne povremeno niti privremeno. Nije dopušteno bilo kakvo pogodovanje fiktivnom obavljanju vježbe.«

Članak 4.

Pravilo 77. Kodeksa odvjetničke etike briše se.

Članak 5.

Ove Izmjene Kodeksa odvjetničke etike stupaju na snagu osmoga dana od dana objave u »Narodnim novinama«.

Broj: 4100/2021

Zagreb, 10. srpnja 2021.

HRVATSKA ODVJETNIČKA KOMORA

Predsjednik
 Josip Šurjak, v. r.
### NN 83/2021 (21.7.2021.), Pravilnik o izmjenama Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika

Ministarstvo financija

1544

Na temelju članka 2. stavka 3. Zakona o proračunu (»Narodne novine«, br. 87/08, 136/12 i 15/15) ministar financija donosi

PRAVILNIK

O IZMJENAMA PRAVILNIKA O UTVRĐIVANJU PRORAČUNSKIH I IZVANPRORAČUNSKIH KORISNIKA DRŽAVNOG PRORAČUNA I PRORAČUNSKIH I IZVANPRORAČUNSKIH KORISNIKA PRORAČUNA JEDINICA LOKALNE I PODRUČNE (REGIONALNE) SAMOUPRAVE TE O NAČINU VOĐENJA REGISTRA PRORAČUNSKIH I IZVANPRORAČUNSKIH KORISNIKA

Članak 1.

(1) U Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (»Narodne novine«, broj 128/09, 142/14 i 23/19) obrazac RKP iz članka 7., B-RKP iz članka 9. stavka 1. i PRKP iz članka 10. stavka 1. zamjenjuju se novim obrascima RKP, B-RKP i PRKP.

(2) Obrasci iz stavka 1. ovoga članka sastavni su dio ovog Pravilnika i objavit će se uz ovaj Pravilnik.

Članak 2.

Ovaj Pravilnik objavit će se u »Narodnim novinama«, a stupa na snagu prvoga dana od dana objave.

Klasa: 011-01/19-01/3

Urbroj: 513-05-03-21-6

Zagreb, 14. srpnja 2021.

Ministar financija
 dr. sc. Zdravko Marić, v. r.

![](/files/_web/sluzbeni-dio/2021/132111/images/8322.jpg)

![](/files/_web/sluzbeni-dio/2021/132111/images/8311.jpg)

![](/files/_web/sluzbeni-dio/2021/132111/images/8303.jpg)
### NN 83/2021 (21.7.2021.), Indeks potrošačkih cijena u lipnju 2021.

Državni zavod za statistiku

1548

Državni zavod za statistiku objavljuje

INDEKS

POTROŠAČKIH CIJENA U LIPNJU 2021.

Indeks potrošačkih cijena u lipnju 2021. u odnosu na svibanj 2021. iznosti 100,0.

Klasa: 957-04/21-01/2

Urbroj: 555-01-04-06-01-21-14

Zagreb, 16. srpnja 2021.

Glavna ravnateljica
 Lidija Brković, v. r.
### NN 83/2021 (21.7.2021.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Christianu Thorningu

PREDSJEDNIK REPUBLIKE HRVATSKE

1526

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Kraljevine Danske, odlikuje se

Njegova Ekscelencija CHRISTIAN THORNING.

Klasa: 060-04/21-06/02
 Urbroj: 71-01-01-02/5-21-01
 Zagreb, 9. srpnja 2021.

Predsjednik
 Republike Hrvatske
 Zoran Milanović, v. r.
### NN 83/2021 (21.7.2021.), Odluka o produžetku financiranja u 2021. godini provedbe Programa energetske obnove obiteljskih kuća za razdoblje od 2014. do 2020. godine s detaljnim planom za razdoblje do kraja 2020. godine

VLADA REPUBLIKE HRVATSKE

1528

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 16. srpnja 2021. donijela

ODLUKU

O PRODUŽETKU FINANCIRANJA U 2021. GODINI PROVEDBE PROGRAMA ENERGETSKE OBNOVE OBITELJSKIH KUĆA ZA RAZDOBLJE OD 2014. DO 2020. GODINE S DETALJNIM PLANOM ZA RAZDOBLJE DO KRAJA 2020. GODINE

I.

Ovom Odlukom se, radi osiguravanja kontinuiteta energetske obnove zgrada stambenog sektora koja se provodi sukladno Programu energetske obnove obiteljskih kuća za razdoblje od 2014. do 2020. godine s detaljnim planom za razdoblje do kraja 2020. godine (»Narodne novine«, broj 57/20.), produljuje rok za ostvarivanje prava na sufinanciranje do 31. prosinca 2021.

II.

Sredstva za sufinanciranje iz točke I. ove Odluke osigurana su u Financijskom planu Fonda za zaštitu okoliša i energetsku učinkovitost za 2021. godinu i projekcijama plana za 2022. i 2023. godinu, i to u iznosu od 209.000.000,00 kuna za 2021., 70.000.000,00 kuna za 2022., dok je iznos od 121.000.000,00 kuna osiguran Odlukom o raspodjeli rezultata i načinu korištenja viška prihoda u 2021. godini, klasa: 024-04/21-03/2, urbroj: 563-01/69-21-3, od 14. travnja 2021., što sveukupno čini iznos od 400 milijuna kuna.

Provedbu ove Odluke osigurat će Fond za zaštitu okoliša i energetsku učinkovitost.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/241

Urbroj: 50301-05/20-21-2

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o razrješenju članova Komisije za ekshumaciju i premještaj posmrtnih ostataka ratnih žrtava prema Ugovoru između Vlade Republike Hrvatske i Vlade Talijanske Republike o uređenju ratnih grobova

VLADA REPUBLIKE HRVATSKE

1539

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 10. stavka 1. Ugovora između Vlade Republike Hrvatske i Vlade Talijanske Republike o uređenju ratnih grobova (»Narodne novine – Međunarodni ugovori«, broj 6/01.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O RAZRJEŠENJU ČLANOVA KOMISIJE ZA EKSHUMACIJU I PREMJEŠTAJ POSMRTNIH OSTATAKA RATNIH ŽRTAVA PREMA UGOVORU IZMEĐU VLADE REPUBLIKE HRVATSKE I VLADE TALIJANSKE REPUBLIKE O UREĐENJU RATNIH GROBOVA

Razrješuju se dužnosti članovi Komisije za ekshumaciju i premještaj posmrtnih ostataka ratnih žrtava prema Ugovoru između Vlade Republike Hrvatske i Vlade Talijanske Republike o uređenju ratnih grobova:

– STJEPAN SUČIĆ

– IVAN CRNČEC

– ZDRAVKO VUKIĆ.

Klasa: 080-02/21-02/91

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o imenovanju članova Komisije za ekshumaciju i premještaj posmrtnih ostataka ratnih žrtava prema Ugovoru između Vlade Republike Hrvatske i Vlade Talijanske Republike o uređenju ratnih grobova

VLADA REPUBLIKE HRVATSKE

1540

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 10. stavka 1. Ugovora između Vlade Republike Hrvatske i Vlade Talijanske Republike o uređenju ratnih grobova (»Narodne novine – Međunarodni ugovori«, broj 6/01.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O IMENOVANJU ČLANOVA KOMISIJE ZA EKSHUMACIJU I PREMJEŠTAJ POSMRTNIH OSTATAKA RATNIH ŽRTAVA PREMA UGOVORU IZMEĐU VLADE REPUBLIKE HRVATSKE I VLADE TALIJANSKE REPUBLIKE O UREĐENJU RATNIH GROBOVA

Za članove Komisije za ekshumaciju i premještaj posmrtnih ostataka ratnih žrtava prema Ugovoru između Vlade Republike Hrvatske i Vlade Talijanske Republike o uređenju ratnih grobova, imenuju se:

– TOMO MEDVED

– MAJA VITALJIĆ

– DAMIR ŠTIMAC.

Klasa: 080-02/21-01/121

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r
### NN 83/2021 (21.7.2021.), Rješenje o imenovanju predstavnika Vlade Republike Hrvatske u Nacionalno vijeće za umirovljenike i starije osobe

VLADA REPUBLIKE HRVATSKE

1531

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavka 3. Sporazuma o osnivanju Nacionalnog vijeća za umirovljenike i starije osobe, od 21. rujna 2020., Vlada Republike Hrvatske je na sjednici održanoj 16. srpnja 2021. donijela

RJEŠENJE

O IMENOVANJU PREDSTAVNIKA VLADE REPUBLIKE HRVATSKE U NACIONALNO VIJEĆE ZA UMIROVLJENIKE I STARIJE OSOBE

Imenuje se DRAGAN JELIĆ predstavnikom Vlade Republike Hrvatske u Nacionalno vijeće za umirovljenike i starije osobe, na prijedlog ministra nadležnog za mirovinski sustav i socijalnu politiku.

Klasa: 080-02/21-01/117

Urbroj: 50301-15/07-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o razrješenju predstavnice Vlade Republike Hrvatske u Nacionalnom vijeću za umirovljenike i starije osobe

VLADA REPUBLIKE HRVATSKE

1530

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 4. stavka 3. Sporazuma o osnivanju Nacionalnog vijeća za umirovljenike i starije osobe, od 21. rujna 2020., Vlada Republike Hrvatske je na sjednici održanoj 16. srpnja 2021. donijela

RJEŠENJE

O RAZRJEŠENJU PREDSTAVNICE VLADE REPUBLIKE HRVATSKE U NACIONALNOM VIJEĆU ZA UMIROVLJENIKE I STARIJE OSOBE

Razrješuje se MAJDA BURIĆ dužnosti predstavnice Vlade Republike Hrvatske u Nacionalnom vijeću za umirovljenike i starije osobe, na koju je imenovana na prijedlog ministra nadležnog za mirovinski sustav i socijalnu politiku.

Klasa: 080-02/21-02/87

Urbroj: 50301-15/07-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o imenovanju predsjednice, članova i tajnice Povjerenstva Vlade Republike Hrvatske za osobe nestale u Domovinskom ratu

VLADA REPUBLIKE HRVATSKE

1534

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 43. stavka 1. Zakona o osobama nestalim u Domovinskom ratu (»Narodne novine«, broj 70/19.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O IMENOVANJU PREDSJEDNICE, ČLANOVA I TAJNICE POVJERENSTVA VLADE REPUBLIKE HRVATSKE ZA OSOBE NESTALE U DOMOVINSKOM RATU

1. Imenuje se IVONA PALTRINIERI, predstavnica Ministarstva hrvatskih branitelja, predsjednicom Povjerenstva Vlade Republike Hrvatske za osobe nestale u Domovinskom ratu.

2. Za članove Povjerenstva Vlade Republike Hrvatske za osobe nestale u Domovinskom ratu, imenuju se:

– PREDRAG BRKOPAC, predstavnik tijela državne uprave nadležnog za unutarnje poslove

– IVAN JUŠIĆ, predstavnik tijela državne uprave nadležnog za obranu

– VEDRANA ŠIMUNDŽA NIKOLIĆ, predstavnica tijela državne uprave nadležnog za pravosuđe

– FRANO MATUŠIĆ, predstavnik tijela državne uprave nadležnog za vanjske i europske poslove

– GORDAN ŽANIĆ, predstavnik tijela državne uprave nadležnog za zdravstvo

– JASMINA DOLMAGIĆ, predstavnica Državnog odvjetništva Republike Hrvatske

– DRAGO GOJAK, predstavnik Sigurnosno-obavještajne agencije

– NERA PATRLJ SERTIĆ, predstavnica Vojne sigurnosno-obavještajne agencije

– dr. sc. MILOVAN KUBAT, dr. med., predstavnik Medicinskog fakulteta u Zagrebu, Zavoda za sudsku medicinu i kriminalistiku

– JOSIP JELIĆ, dr. med., predstavnik Hrvatskoga Crvenog križa.

3. Imenuje se VIŠNJA BILIĆ tajnicom Povjerenstva Vlade Republike Hrvatske za osobe nestale u Domovinskom ratu.

Klasa: 080-02/21-01/118

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o razrješenju predsjednika, članova i tajnice Povjerenstva Vlade Republike Hrvatske za zatočene i nestale osobe

VLADA REPUBLIKE HRVATSKE

1533

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 56. stavka 2. Zakona o osobama nestalim u Domovinskom ratu (»Narodne novine«, broj 70/19.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O RAZRJEŠENJU PREDSJEDNIKA, ČLANOVA I TAJNICE POVJERENSTVA VLADE REPUBLIKE HRVATSKE ZA ZATOČENE I NESTALE OSOBE

1. Razrješuje se STJEPAN SUČIĆ dužnosti predsjednika Povjerenstva Vlade Republike Hrvatske za zatočene i nestale osobe, na koju je imenovan kao predstavnik Ministarstva hrvatskih branitelja.

2. Razrješuju se dužnosti članovi Povjerenstva Vlade Republike Hrvatske za zatočene i nestale:

– SONJA RAGUŽ, imenovana kao predstavnica Ministarstva unutarnjih poslova

– ZORAN PILIČIĆ, imenovan kao predstavnik Ministarstva obrane

– VEDRANA ŠIMUNDŽA NIKOLIĆ, imenovana kao predstavnica Ministarstva pravosuđa i uprave

– TOMA GALLI, imenovan kao predstavnik Ministarstva vanjskih i europskih poslova

– dr. sc. VILI BEROŠ, dr. med., imenovan kao predstavnik Ministarstva zdravstva

– JASMINA DOLMAGIĆ, imenovana kao predstavnica Državnog odvjetništva Republike Hrvatske

– DRAGO GOJAK, imenovan kao predstavnik Sigurnosno-obavještajne agencije

– NERA PATRLJ SERTIĆ, imenovana kao predstavnica Vojne sigurnosno-obavještajne agencije

– dr. sc. MILOVAN KUBAT, dr. med., imenovan kao predstavnik Medicinskog fakulteta u Zagrebu, Zavoda za sudsku medicinu i kriminalistiku

– JOSIP JELIĆ, dr. med., imenovan kao predstavnik Hrvatskoga Crvenog križa.

3. Razrješuje se VIŠNJA BILIĆ dužnosti tajnice Povjerenstva Vlade Republike Hrvatske za zatočene i nestale osobe.

Klasa: 080-02/21-02/88

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o imenovanju zamjenice predsjednika i dijela članova Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja

VLADA REPUBLIKE HRVATSKE

1536

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 32. stavaka 3. i 5. Zakona o istraživanju, uređenju i održavanju vojnih groblja, groblja žrtava Drugog svjetskog rata i poslijeratnog razdoblja (»Narodne novine«, broj 143/12.) i točke IV. Odluke o Povjerenstvu za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja (»Narodne novine«, broj 46/13.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O IMENOVANJU ZAMJENICE PREDSJEDNIKA I DIJELA ČLANOVA POVJERENSTVA ZA ISTRAŽIVANJE, UREĐENJE I ODRŽAVANJE VOJNIH GROBLJA, GROBLJA ŽRTAVA DRUGOG SVJETSKOG RATA I GROBLJA POSLIJERATNOG RAZDOBLJA

1. Imenuje se IVONA PALTRINIERI zamjenicom predsjednika Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja, kao predstavnica Ministarstva hrvatskih branitelja.

2. Za članove Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja, imenuju se:

– IVAN PICUKARIĆ, predstavnik Ministarstva vanjskih i europskih poslova

– BOŽO VUČEMILOVIĆ-ŠIMUNOVIĆ, predstavnik Ministarstva unutarnjih poslova

– MARIJA BOBERIĆ, predstavnica Ministarstva prostornoga uređenja, graditeljstva i državne imovine

– NIVES KOPAJTICH ŠKRLEC, predstavnica Udruge gradova u Republici Hrvatskoj.

Klasa: 080-02/21-01/119

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o razrješenju zamjenika predsjednika i dijela članova Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja

VLADA REPUBLIKE HRVATSKE

1535

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 32. stavaka 3. i 5. Zakona o istraživanju, uređenju i održavanju vojnih groblja, groblja žrtava Drugog svjetskog rata i poslijeratnog razdoblja (»Narodne novine«, broj 143/12.) i točke IV. Odluke o Povjerenstvu za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja (»Narodne novine«, broj 46/13.), Vlada Republike Hrvatske je na sjednici održanoj 16. srpnja 2021. donijela

RJEŠENJE

O RAZRJEŠENJU ZAMJENIKA PREDSJEDNIKA I DIJELA ČLANOVA POVJERENSTVA ZA ISTRAŽIVANJE, UREĐENJE I ODRŽAVANJE VOJNIH GROBLJA, GROBLJA ŽRTAVA DRUGOG SVJETSKOG RATA I GROBLJA POSLIJERATNOG RAZDOBLJA

1. Razrješuje se STJEPAN SUČIĆ dužnosti zamjenika predsjednika Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja, na koju je imenovan kao predstavnik Ministarstva hrvatskih branitelja.

2. Razrješuju se dužnosti članovi Povjerenstva za istraživanje, uređenje i održavanje vojnih groblja, groblja žrtava Drugog svjetskog rata i groblja poslijeratnog razdoblja:

– mr. sc. ZDRAVKA BUŠIĆ, imenovana kao predstavnica Ministarstva vanjskih i europskih poslova

– MARIJAN NIKOLAUS, imenovan kao predstavnik Ministarstva unutarnjih poslova

– ZDRAVKO VUKIĆ, imenovan kao predstavnik Ministarstva prostornoga uređenja, graditeljstva i državne imovine

– mr. sc. DRAGICA KEMETER, imenovana kao predstavnica Udruge gradova u Republici Hrvatskoj.

Klasa: 080-02/21-02/89

Urbroj: 50301-15/28-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o imenovanju članice Nadzornog odbora Središnjeg klirinškog depozitarnog društva d.d.

VLADA REPUBLIKE HRVATSKE

1542

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavka 1. Statuta dioničkog društva Središnje klirinško depozitarno društvo, Vlada Republike Hrvatske je na sjednici održanoj 16. srpnja 2021. donijela

RJEŠENJE

O IMENOVANJU ČLANICE NADZORNOG ODBORA SREDIŠNJEG KLIRINŠKOG DEPOZITARNOG DRUŠTVA d.d.

Imenuje se DARIJA RADOVANIĆ članicom Nadzornog odbora Središnjeg klirinškog depozitarnog društva d.d., s danom 21. srpnja 2021.

Klasa: 080-02/21-01/123

Urbroj: 50301-15/07-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.
### NN 83/2021 (21.7.2021.), Rješenje o opozivu članice Nadzornog odbora Središnjeg klirinškog depozitarnog društva d.d.

VLADA REPUBLIKE HRVATSKE

1541

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 17. stavka 1. Statuta dioničkog društva Središnje klirinško depozitarno društvo, Vlada Republike Hrvatske je na sjednici održanoj 16. srpnja 2021. donijela

RJEŠENJE

O OPOZIVU ČLANICE NADZORNOG ODBORA SREDIŠNJEG KLIRINŠKOG DEPOZITARNOG DRUŠTVA d.d.

Opoziva se DARIJA RADOVANIĆ dužnosti članice Nadzornog odbora Središnjeg klirinškog depozitarnog društva d.d., radi isteka mandata, s danom 20. srpnja 2021.

Klasa: 080-02/21-02/94

Urbroj: 50301-15/07-21-02

Zagreb, 16. srpnja 2021.

Predsjednik
 mr. sc. Andrej Plenković, v. r.